钦定古今图书集成/明伦汇编/宫闱典/第010卷 > 《哲宗上太皇太后册宝乐章五首》宋·史
## 钦定古今图书集成/明伦汇编/宫闱典/第010卷 > 《哲宗上太皇太后册宝乐章五首》宋·史

皇帝升坐乾安

大矣孝熙，帅民以躬。奉承宝册，钦明两宫。万乐具举，
一人肃雍。化繇上始，四海来同。

降坐乾安

皇帝仁孝，总临万方。褒显其亲，日严以庄。龙衮翼翼，
《玉书》煌煌。传之亿世，休有烈光。

太皇太后升坐，《乾安》

总裁庶政，拥佑嗣皇。《金书》《玉简》，烂其文章。众歌警作，
筦磬将将。保安四极，降福无疆。

降坐乾安

“涂山之德，渭涘之祥。图徽宝册，玉色金相。”管弦煜熀，
钟鼓喤喤。天之所启，既寿而昌。

太尉等奉册宝出入门，《正安》

玉车临御，凤盖棽丽。奉承宝册，弥文盛仪。抗声极律，
助我孝熙。天之所佑，万寿无期。